FVC พุ่งชนซิลลิ่ง วอลุ่มหนาแน่น-เข้าไฮซีซั่นธุรกิจ
FVC พุ่งชนซิลลิ่ง วอลุ่มหนาแน่น ณ เวลา 10.35 น.อยู่ที่ 3.90 บาท ปรับตัวขึ้น 0.90 บาทหรือ 30% มูลค่าซื้อขาย 65.65 ล้านบาท โดยราคาหุ้นเปิดตลาดที่ราคา 3.18 บาท ปรับตัวขึ้นแตะระดับสูงสุดที่ 3.90 บาทและต่ำสุดที่ 3.12 บาท
19 ต.ค. 2558

ผู้สื่อข่าวรายงานว่า ราคาหุ้น บริษัท ฟิลเตอร์ วิชั่น จำกัด (มหาชน) หรือ FVC ณ เวลา 10.35 น.อยู่ที่ 3.90 บาท ปรับตัวขึ้น 0.90 บาทหรือ 30% มูลค่าซื้อขาย 65.65 ล้านบาท โดยราคาหุ้นเปิดตลาดที่ราคา 3.18 บาท ปรับตัวขึ้นแตะระดับสูงสุดที่ 3.90 บาทและต่ำสุดที่ 3.12 บาท
นายพัฒนพงษ์ คงคารัตน์ ผู้จัดการฝ่ายขายและการตลาด FVCเปิดเผยว่า ภาพรวมของตลาดเครื่องกรองน้ำช่วง 4 เดือนสุดท้ายของปี มีการแข่งขันกันอย่างดุเดือดและเข้าช่วงไฮซีซั่น ผู้แข่งขันหลายรายเน้นกลยุทธ์ที่แตกต่างกัน ทั้งโปรโมชั่นส่งเสริมการขาย แถมสินค้า และลดราคา ทางบริษัทฯ ก็ได้เตรียมกลยุทธ์ในการออกสินค้าใหม่ เพื่อตอกย้ำการเป็นผู้นำด้านระบบกรองน้ำ เป็นการแข่งขัน ในแง่สร้างผลประโยชน์ให้กับผู้บริโภคได้เลือกใช้ผลิตภัณฑ์ใหม่ๆ ที่มีคุณภาพ
อนึ่ง ผู้นำในการติดตั้งและ จำหน่ายระบบกรองน้ำคุณภาพระดับโลกสำหรับภาคอุตสาหกรรมและธุรกิจบริการ เช่น โรงงานอาหารและเครื่องดื่ม ,ภัตตาคาร , ร้านอาหารFast food , โรงแรม แบรนด์ระดับโลกมากมาย